มุมทิศ

มุมทิศ ภาคทิศ หรือ แอซิมัท () เป็นการวัดมุมในพิกัดทรงกลม เวกเตอร์จากผู้สังเกต (จุดกำเนิด) ไปยังจุดที่สนใจจะถูกฉายโดยตรง (ตั้งฉาก) ลงบนระนาบอ้างอิง มุมระหว่างเวกเตอร์จากการฉายและเวกเตอร์อ้างอิงบนระนาบอ้างอิงเรียกว่ามุมทิศ

ตัวอย่างของมุมทิศคือการวัดตำแหน่งของดวงดาวบนท้องฟ้า ดาวเป็นจุดที่สนใจ ระนาบอ้างอิงคือขอบฟ้าหรือผิวน้ำ และอ้างอิงเวกเตอร์จากจุดทางทิศเหนือ มุมทิศคือมุมระหว่างจุดทิศเหนือและการฉายตั้งตรงของดาวลงสู่ขอบฟ้าhttp://dictionary.reference.com/browse/azimuth

โดยทั่วไปมุมทิศมีหน่วยเป็นองศา  (°) แนวคิดของมุมทิศนำไปประยุกต์ใช้ได้หลากหลาย ทั้งในการเดินเรือ, การวัดตำแหน่งดาว, การทำแผนที่, การทำเหมือง และ การใช้ปืนใหญ่ คำว่า azimuth กลายมาจาก คำในภาษาอาหรับ: السمت as-simt แปลว่า ทิศทาง ซึ่งหมายถึงเส้นทางหรือทิศทางของบุคคลที่หันหน้าออกไป

 มุมทิศที่อ้างอิงทิศเหนือ 
 จากทิศเหนือวนตามเข็มนาฬิกา ทิศเหนือ  0° หรือ 360° ทิศใต้  180° ทิศตะวันออกเฉียงเหนือกึ่งเหนือ  22.5° ทิศตะวันตกเฉียงใต้กึ่งใต้  202.5° ทิศตะวันออกเฉียงเหนือ  45° ทิศตะวันตกเฉียงใต้  225° ทิศตะวันออกเฉียงเหนือกึ่งตะวันออก  67.5° ทิศตะวันตกเฉียงใต้กึ่งตะวันตก  247.5° ทิศตะวันออก  90° ทิศตะวันตก  270° ทิศตะวันออกเฉียงใต้กึ่งตะวันออก  112.5° ทิศตะวันตกเฉียงเหนือกึ่งตะวันตก  292.5° ทิศตะวันออกเฉียงใต้  135° ทิศตะวันตกเฉียงเหนือ  315° ทิศตะวันออกเฉียงใต้กึ่งใต้  157.5° ทิศตะวันตกเฉียงเหนือกึ่งเหนือ  337.5°

 อ้างอิง 

 Rutstrum, Carl, The Wilderness Route Finder, University of Minnesota Press (2000), ISBN 0816636613
 U.S. Army, Advanced Map and Aerial Photograph Reading, FM 21-26, Headquarters, War Department, Washington, D.C. (17 September 1941)
 U.S. Army, Advanced Map and Aerial Photograph Reading, FM 21-26, Headquarters, War Department, Washington, D.C. (23 December 1944)
 U.S. Army, Map Reading and Land Navigation, FM 21-26, Headquarters, Dept. of the Army, Washington, D.C. (7 May 1993)

หมวดหมู่:ระบบพิกัดทรงกลมท้องฟ้า
หมวดหมู่:การเดินเรือ
หมวดหมู่:มุม